**PATVIRTINTA**

Kauno sanatorinio lopšelio-darželio

„Pušynėlis“

direktorės 2017 m. rugpjūčio 28 d.

įsakymu Nr. V-117

**KAUNO SANATORINIO LOPŠELIO - DARŽELIS „PUŠYNĖLIS“**

**IKIMOKYKLINIO IR PRIEŠMOKYKLINIO AMŽIAUS VAIKŲ PAŽANGOS IR PASIEKIMŲ VERTINIMO TVARKOS APRAŠAS**

1. **BENDROSIOS NUOSTATOS**

1. Ikimokyklinio ir priešmokyklinio amžiaus vaikų pažangos ir pasiekimų vertinimo tvarkos aprašas (toliau – Aprašas) parengtas vadovaujantis „Ikimokyklinio amžiaus vaikų pasiekimų aprašu“, patvirtintu Lietuvos Respublikos švietimo ir mokslo ministerijos 2014 m., Priešmokyklinio ugdymo Bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, Lietuvos Respublikos švietimo ir mokslo ministro įsakymu „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“ 2011 m. rugsėjo 30 d. Nr. V-1795.

2. Apraše aptariami vertinimo tikslai ir uždaviniai, vertinimo nuostatos ir principai, vertinimo ciklas, vertinimo planavimas, vaikų ugdymo(si) pažangos ir pasiekimų vertinimo metodai ir būdai, ikimokyklinio ir priešmokyklinio amžiaus ugdymo(si) pažangos ir pasiekimų sritys/žingsniai, vertinimo informavimas (tėvų(globėjų) vertinimo sistema), vertinimo dokumentavimas, atsakomybė ir įgaliojimai.

3. Apraše vartojamos šios sąvokos:

**Vertinimas** – nuolatinis informacijos apie ugdytinių pažangą ir pasiekimus kaupimo, interpretavimo ir apibendrinimo procesas.

**Įvertinimas** – vertinimo proceso rezultatas, konkretus sprendimas apie vaiko pasiekimus ir padarytą pažangą.

**Įsivertinimas** (refleksija) – paties ugdytinio daromi sprendimai apie daromą pažangą bei pasiekimus.

**Vertinimo informacija** – įvairiais būdais iš įvairių šaltinių surinkta informacija apie vaiko ugdymo(si) patirtį, jo pasiekimus ir daromą pažangą (žinias ir supratimą, gebėjimus, nuostatas).

**Veikla** – pedagogo organizuota arba inspiruota kryptinga ugdytinių veikla, kuri padeda siekti „Ikimokyklinio amžiaus vaikų pasiekimų apraše“ , ikimokyklinio ugdymo individualioje lopšelio-darželio „Pušynėlis“ programoje ir „Priešmokyklinio ugdymo Bendrosiose programose“ numatytų tikslų ir laukiamų rezultatų (kompetencijų).

**Pasiekimų aprašas** – tai gairės ugdytojams, kuriose pateikiama vaiko iki septynerių metų įgyjamų esminių nuostatų bei gebėjimų visuma ir jo pažangą nusakantys žingsniai, padedančios pedagogams, tėvams, švietimo pagalbos specialistams, kitiems ugdytojams ir vadovams, atpažinti vaikų ugdymosi pasiekimus ir poreikius, įgyvendinti ugdymo turinį, pritaikant jį kiekvienam vaikui ir vaikų grupei, stebėti vaikų pažangą ir tikslingai ugdyti kiekvieną vaiką.

**Vaikų ugdymosi pasiekimai** – tai ugdymosi procese įgyti vaikų gebėjimai, žinios ir supratimas, nuostatos, apie kuriuos sprendžiame iš vaikų veiklos ir jos rezultatų.

**Pasiekimų žingsnis -** tai vaiko pažangą rodantys žinių ir supratimo, gebėjimų ir nuostatų pokyčiai per vienerius metus, atitinkantys vaiko raidos dėsningumus kokybiško ugdymo sąlygomis.

**Ikimokyklinuko/ priešmokyklinuko pasiekimų aplankas –** individualios vaiko pažangos ir pasiekimų vertinimo priemonė, kurioje vertinimas grindžiamas pedagogo, vaiko ir jo tėvų bendradarbiavimu.

**Vaiko ugdymosi pasiekimų sritis** Pasiekimų apraše – tai vaiko ugdymuisi svarbi sritis, kurioje išskirta vertybinė nuostata ir esminis gebėjimas.

**Vertybinė nuostata** – tai ugdymo ir ugdymosi procese įgytas nusiteikimas, polinkis, požiūris, išreiškiantis vaiko santykį su savimi, su kitais ir su aplinka.

**Esminis gebėjimas** – tai nuo gimimo iki šešerių metų kiekvienoje iš ugdymosi pasiekimų sričių įgytas svarbiausias vaiko gebėjimas ką nors daryti, veikti, elgtis, kurti.

**Pasiekti gebėjimai** – vaiko gebėjimai, atitinkantys vaikų raidos bendruosius ir individualiuosius ypatumus pagal BPUP.

**Aukštesni gebėjimai** – gebėjimai, viršijantys vaikų raidos bendruosius ir individualiuosius ypatumus pagal BPUP.

**Siektini gebėjimai** – gebėjimai, neatitinkantys vaikų raidos bendrųjų ir individualiųjų ypatumų pagal BPUP.

4. Vertinimo tipai (klasifikuojami pagal vertinimo paskirtį):

4.1**.Diagnostinis vertinimas –** skirtas vaikui pažinti ir tolesniam ugdymuisi numatyti. Šio tipo vertinimas reikalingas pasikeitus tam tikroms ugdymo situacijoms: pradedant dirbti su nauja vaikų grupe, į grupę atėjus naujam vaikui, atsiradus naujiems vaiko ugdymosi poreikiams, siekiant pažinti vaiką ir numatyti tolesnį jo ugdymąsi, aiškinantis, ar pasiekti iškelti vaiko ugdymosi uždaviniai, kokia yra vaiko pažanga per tam tikrą laikotarpį, kokie individualūs jo ugdymosi poreikiai.

4.2.**Formuojamasis vertinimas** – kasdienis sąveika paremtas vaiko pasiekimų ir pažangos vertinimas siekiant suprasti ir nustatyti vaiko ugdymosi poreikius. Vaikas nuolat skatinamas, jam laiku teikiama parama ir pagalba. Kartu su vaiku aptariama, ką jis nuveikė, išmoko, kas jam patiko ir ką jis dar norėtų nuveikti, numatoma tolesnė veikla. Pedagogo gaunama informacija apie vaiką stebint jo veiklą, elgesį, savijautą ugdymo procese padeda planuoti ugdymą, parinkti tinkamus ugdymo metodus, tikslingai kurti ugdymosi aplinką ir laiku teikti individualią pagalbą.

4.3.**Apibendrinamuoju vertinimu** siekiama nustatyti, ką vaikas moka praėjus tam tikram laiko tarpui – pavyzdžiui, baigus dalį ugdymo programos (tai gali būti vieneri mokslo metai) ar visą programą (ikimokyklinio ar priešmokyklinio ugdymo programą). Priklausomai nuo pasirinktų vertinimo metodų, apibendrinamojo vertinimo informacija gali praversti įvairiems tikslams, pavyzdžiui, padėti nustatyti, ar vaikas yra pasirengęs pradėti mokytis pagal pradinio ugdymo programą, arba net įvertinti teikiamų ankstyvojo ugdymo paslaugų kokybę, užtikrinti ugdymo įstaigų atskaitomybę.

5. Vertinimo būdai (klasifikuojama pagal vertinimo bei įvertinimo pobūdį):

5.1**.Formalusis vertinimas** (naudojama tik priešmokykliniame ugdyme)– vertinimas, kai skiriamos tam tikro formato užduotys (naudojama tik priešmokykliniame ugdyme), išvados fiksuojamos stebėjimo protokoluose, pateikiamos aprašomuoju būdu – trumpais komentarais, nusakančiais, kokios yra stipriosios vaiko pusės, kas jau pasiekta, kas siektina.

5.2.**Neformalusis vertinimas** – vertinimas, kuris vyksta nuolat stebint, susidarant nuomonę, kalbantis, diskutuojant, analizuojant. Vertinimas nefiksuojamas ar fiksuojamas mokytojo pasirinktoje formoje, užrašuose.

5.3.**Kaupiamasis vertinimas** – tai informacijos apie vaiko ugdymą(si) pažangą ir pasiekimus kaupimas.

1. **UGDYMO PASIEKIMŲ VERTINIMO TIKSLAI**

6.Ikimokyklinio ugdymo:

6.1.pažinti kiekvieną ikimokyklinio amžiaus vaiką, atpažinti jo pasiekimus įvairiose ugdymosi srityse, nustatyti individualų ugdymosi tempą, išsiaiškinti ugdymosi poreikius;

6.2.numatyti tolesnio vaiko ugdymosi rezultatus, atsižvelgiant į jo ugdymosi poreikius, pasiekimus ir daromą pažangą, parinkti tinkamesnį ugdymo turinį, būdus, priemones, aplinką ir kt.;

6.3.numatyti, kaip ugdymas bus individualizuojamas, pritaikomas kiekvienam vaikui pagal jo interesus, polinkius, lūkesčius, galimybes, turimą patirtį;

6.4.nuolat stebėti, ko ir kaip vaikas mokosi, ko išmoko, kokius sunkumus patyrė, kaip juos įveikė, ir į tai atsižvelgiant koreguoti ugdymo procesą;

6.5.nustatyti, ar vaikų ugdymo organizavimas buvo veiksmingas, ar vaikui (vaikų grupei) pavyko pasiekti iki tam tikro laikotarpio numatytus ugdymosi rezultatus;

6.6.atrinkti ir pateikti tėvams aktualią informaciją apie jų vaikų ugdymąsi, motyvuojančią juos aktyviau įsitraukti į vaikų ugdymą įstaigoje;

6.7.pateikti objektyvią informaciją apie vaiko ar vaikų grupės ugdymąsi kitiems specialistams ir įstaigos administracijai.

7.Priešmokyklinio ugdymo:

7.1.padėti vaikui sėkmingai augti, tobulėti, bręsti, mokytis;

7.2.nustatyti konkretaus vaiko, priešmokyklinio ugdymo grupės, priešmokyklinio ugdymo pedagogo ir kitų mokytojų darbo sėkmingumą, priimti pagrįstus sprendimus darbui tobulinti;

7.3.numatyti vaiko ugdymo ir ugdymosi perspektyvą, galimus pasiekimus (kompetencijas);

7.4.tikslingai panaudoti informaciją apie vaiko pasiekimus ir daromą pažangą darbui su šeima ir kitais ugdymo proceso dalyviais (priešmokyklinio ugdymo pedagogu, administracija, švietimo pagalbos ir kitais specialistais)

1. **VERTINIMO NUOSTATOS IR PRINCIPAI**

8. Vertinimo nuostatos:

8.1.į ikimokyklinį/priešmokyklinį ugdymą žvelgiama iš vaiko perspektyvos – vaikas pripažįstamas kaip savo poreikius, interesus bei patirtį turinti individualybė, gebanti autentiškai ugdytis ir kaupti patirtį sąveikoje su pedagogu ir kitais vaikais;

8.2.kiekvieno vaiko ugdymo(si) pažangai būdingi tie patys žingsniai, tačiau dėl kiekvieno vaiko gyvenimo patirties ir ugdymo(si) stiliaus skirtybių to paties amžiaus vaikų pasiekimai gali skirtis;

8.3.visoms vaiko raidos sritims – sveikatos, socialinei, pažinimo, komunikavimo meninei – skiriamas vienodas dėmesys;

8.4.orientuojamasi į vaiko vertybinių nuostatų, gebėjimų, žinių ir supratimo visuminį ugdymą(si).

9. Vertinimo principai:

9.1.pozityvumas ir konstruktyvumas;

9.2.objektyvumas ir veiksmingumas;

9.3.informatyvumas.

1. **VERTINIMO CIKLAS**

10.Vaiko pažinimas: informacijos apie vaiką kaupimas, analizavimas (stebėjimas, klausymas, fiksavimas).

11.Planavimas: numatomi/koreguojami ugdymo(si) tikslai, uždaviniai, turinys, vertinimo metodai.

12.Duomenų dokumentavimas: sukauptos informacijos apie vaiką analizė, panaudojimas.

13.Informavimas: dalijimasis informacija apie vaiko pažangą su vaiku, tėvais(globėjais), pedagogais, įstaigos administracija.

1. **VERTINIMO PLANAVIMAS**

14.Vaiko pasiekimai vertinami nuolat:

14.1.ikimokyklinio amžiaus vaikų pasiekimai vertinami du kartus per metus: pirmasis vertinimas atliekamas iki spalio 1 d., (*taikomas diagnostinis vertinimas* - pradedant dirbti su nauja vaikų grupe, į grupę atėjus naujam vaikui, atsiradus naujiems vaiko ugdymosi poreikiams, siekiant pažinti vaiką ir numatyti tolesnį jo ugdymąsi, aiškinantis, ar pasiekti iškelti vaiko ugdymosi uždaviniai, kokia yra vaiko pažanga per tam tikrą laikotarpį, kokie individualūs jo ugdymosi poreikiai), antrasis vertinimas iki gegužės 25 d. (pateikiamas apibendrinamasis vertinimas); tarpiniai vaikų pasiekimų vertinimai atliekami, jei išryškėjo didelės ugdymo(si) spragos.;

14.2.priešmokyklinio amžiaus vaikų pasiekimai vertinami du kartus per metus: pirmasis vertinimas atliekamas iki spalio 1 d., (*taikomas diagnostinis vertinimas* – skirtas vaikui pažinti ir tolesniam ugdymuisi numatyti. Šio tipo vertinimas reikalingas pasikeitus tam tikroms ugdymo situacijoms: pradedant dirbti su nauja priešmokyklinio ugdymo vaikų grupe, į grupę atėjus naujam vaikui, atsiradus naujiems vaiko ugdymosi poreikiams, siekiant pažinti vaiką ir numatyti tolesnį jo ugdymąsi), antrasis vertinimas iki gegužės 25 d. (pateikiamas apibendrinamasis vertinimas); tarpiniai vaikų pasiekimų vertinimai atliekami, jei išryškėjo didelės ugdymo(si) spragos.

14.3.specialiųjų ugdymosi poreikių, turinčių vaikų kalba vertinama du kartus per metus: pirmasis vertinimas iki spalio 1 d., antrasis vertinimas iki gegužės 25 d.

14.4.muzikos mokytoja vertina vaikų pasiekimus ir teikia informaciją grupės pedagogams.

14.5.neformaliojo ugdymo (kūno kultūra) mokytoja vertina vaikų pasiekimus ir teikia informaciją grupės pedagogams.

14.6.Ugdymo(si) sunkumai sprendžiami tik su ugdymo procese dalyvaujančiais specialistais ir tėvais.

1. **VAIKŲ UGDYMO(SI) PAŽANGOS IR PASIEKIMŲ**

**VERTINIMO METODAI IR BŪDAI**

18. Vaiko ugdymo(si) pasiekimų vertinimo metodai ir būdai:

18.1. stebėjimas;

18.2. diskusija;

18.3. vaiko pasakojimas;

18.4. pokalbis;

18.5. vaiko veiklos ir kūrybos darbų analizė;

18.6. vaiko elgesio faktų analizė;

18.7. atskirų situacijų aprašymas;

18.8. vaiko įsivertinimas;

18.9. vaikų padėkos, diplomai;

18.10. fotografavimas, vaizdo įrašai, garso įrašai ir kt.

**VII. IKIMOKYKLINIO IR PRIEŠMOKYKLINIO AMŽIAUS UGDYMO(SI) PAŽANGOS IR PASIEKIMŲ SRITYS/ KOMPETENCIJOS**

19.Ikimokyklinio amžiaus vaikų Pasiekimų aprašą sudaro 18 vaiko ugdymo(si) pasiekimų sričių:

19.1.kasdienio gyvenimo įgūdžiai;

19.2.fizinis aktyvumas;

19.3.emocijų suvokimas ir raiška;

19.4.savivoka ir savigarba,

19.5.savireguliacija ir savikontrolė;

19.6.santykiai su suaugusiaisiais;

19.7.santykiai su bendraamžiais;

19.8.sakytinė kalba;

19.9. rašytinė kalba;

19.10.aplinkos pažinimas;

19.11.skaičiavimas ir matavimas;

19.12.meninė raiška;

19.13.estetinis suvokimas;

19.14.iniciatyvumas ir atkaklumas;

19.15.tyrinėjimas;

19.16.problemų sprendimas;

19.17.kūrybiškumas;

19.18.mokėjimas mokytis.

20.Priešmokyklinio amžiaus vaikų Pasiekimų aprašą sudaro 5 kompetencijos:

20.1.socialinė;

20.2.sveikatos;

20.3.pažinimo;

20.4.komunikavimo;

20.5.meninė.

**VIII. INFORMAVIMAS APIE PASIEKIMŲ REZULTATUS (TĖVŲ(GLOBĖJŲ), ĮSTAIGOS ADMINISTRACIJOS)**

21.Vertinimo rezultatai aptariami individualiuose pokalbiuose su tėvais, mokytojų tarybos posėdžiuose, su įstaigos administracija. Grupės pasiekimai ir pažanga aptariama, analizuojama, panaudojama tėvų informavimui, ugdomojo proceso tobulinimui, sprendimų priėmimui.

22.Tėvų (globėjų/rūpintojų) informavimas apie vaikų ugdymą(si) ir pažangą:

22.1.grupių auklėtojai mokslo metų pabaigoje informuoja tėvus (globėjus/rūpintojus) apie vaikų pasiekimus ir pažangą. Informacijos perdavimo formos: individualus pokalbis, konsultacijos tėvams, individualiai aptariamas vaikų pažangos ir pasiekimų aplankalo turinys. Mokslo metų eigoje informacija tėvams (globėjams/rūpintojams) perduodama pagal poreikį;

22.2.pasibaigus mokslo metams priešmokyklinio ugdymo pedagogas, specialistai parengia rekomendacijas pradinių klasių mokytojui, su rekomendacijomis supažindinami ir tėvai (globėjai/rūpintojai);

22.3.įstaigos specialistai informuoja tėvus (globėjų/rūpintojų) apie vaikų pažangą. Informacijos perdavimo formos: individualus pokalbis pagal poreikį.

**IX. VERTINIMO DOKUMENTAVIMAS**

23. Vertinimo dokumentavimas:

23.1. Ikimokyklinio amžiaus vaiko pasiekimai „Pasiekimų žingsneliai“ fiksuojami 2 kartus per mokslo metus vertinimo formose pateikiamos apibendrinamosios vertinimo išvados.

23.2. Priešmokyklinio amžiaus vaiko pasiekimai fiksuojami 2 kartus metuose fiksuojama individuali vaiko pažanga ir pasiekimai, rekomendacijos pateikiamos baigus programą.

**X. ATSAKOMYBĖ IR ĮGALIOJIMAI**

24.Už vaiko pasiekimų ir pažangos vertinimą atsakingi ikimokyklinio ugdymo auklėtojai ir priešmokyklinio ugdymo pedagogai, kiti vaiką ugdantys specialistai.

25.Vaiko pasiekimų ir pažangos vertinimo medžiaga saugoma grupėje: pažangos ir pasiekimų aplankale.

26.Vaiko pažangos ir pasekimų aplankalas (ikimokyklinės, priešmokyklinės grupės) pasibaigus priešmokyklinio ugdymo programai atiduodamas tėvams. Informacija yra konfidenciali.